ΠΕΡΙΕΧΟΜΕΝΑ
ΑΠΟΦΑΣΕΙΣ
Σύσταση Ομάδας Εργασίας για τη μελέτη θεμάτων χωροθέτησης και οδικών συνδέσεων εγκατα-
στάσεων Πρατηρίων Καυσίμων και Ενέργειας.
Ορισμός Διατάκτη και μεταβίβαση της άσκησης
αρμοδιοτήτων του διατάκτη δαπανών του Αρχαιολογικού Μουσείου Ηρακλείου μέχρι του ποσού
των 30.000,00 ευρώ χωρίς Φ.Π.Α.
ΑΠΟΦΑΣΕΙΣ
Αριθμ. 80829
(1)
Σύσταση Ομάδας Εργασίας για τη μελέτη θεμάτων χωροθέτησης και οδικών συνδέσεων εγκα-
ταστάσεων Πρατηρίων Καυσίμων και Ενέργειας.
Ο ΓΕΝΙΚΟΣ ΓΡΑΜΜΑΤΕΑΣ ΜΕΤΑΦΟΡΩΝ
ΤΟΥ ΥΠΟΥΡΓΕΙΟΥ
ΥΠΟΔΟΜΩΝ ΚΑΙ ΜΕΤΑΦΟΡΩΝ
Έχοντας υπόψη:
1. Το β.δ. 465/1970 «Περί όρων και προϋποθέσεων
εγκαταστάσεως και λειτουργίας αντλιών καυσίμων προ
πρατηρίων κειμένων εκτός των εγκεκριμένων σχεδίων
πόλεων και κωμών ή εκτός κατοικημένων εν γένει περιοχών, και περί κυκλοφοριακής συνδέσεως εγκαταστά-
σεων μετά των οδών» (Α΄ 150).
2. Το π.δ. 1224/1981 «Περί όρων και προϋποθέσεων
ιδρύσεως και λειτουργίας πρατηρίων υγρών καυσίμων
κειμένων εντός εγκεκριμένων σχεδίων πόλεων ή κωμών
ή εγκεκριμένων οικισμών ή εν γένει κατοικημένων περιοχών» (Α΄ 303).
3. Το π.δ. 118/2006 «Τροποποίηση του β.δ. 465/1970
“Περί όρων και προϋποθέσεων εγκαταστάσεως και λειτουργίας αντλιών καυσίμων προ πρατηρίων κειμένων
εκτός των εγκεκριμένων σχεδίων πόλεων και κωμών ή
εκτός κατοικημένων εν γένει περιοχών και περί κυκλοφοριακής συνδέσεως εγκαταστάσεων μετά των οδών”
(Α΄ 150) και το π.δ. 1224/1981 “Περί όρων και προϋποθέσεων ιδρύσεως και λειτουργίας πρατηρίων υγρών καυ-
σίμων κειμένων εντός εγκεκριμένων σχεδίων πόλεων
ή κωμών ή εγκεκριμένων οικισμών ή εν γένει κατοικημένων περιοχών” (Α΄ 303) όπως τροποποιήθηκαν με το
π.δ. 509/1984 (Α΄ 181), το π.δ. 143/1989 “Τροποποίηση
διατάξεων σχετικών με όρους και προϋποθέσεις εγκαταστάσεως και λειτουργίας αντλιών καυσίμων και κυ-
κλοφοριακής σύνδεσης εγκαταστάσεων μετά των οδών”
(Α΄ 69), το π.δ. 401/1993 (Α΄ 170) και το π.δ. 125/1992
(Α΄ 56) “τροποποίηση και συμπλήρωση του π.δ. 143/89
(Α΄ 69)” και κατάργηση διατάξεων του π.δ. 327/1992
(Α΄ 163)» (Α΄ 119).
4. Το π. δ. 123/2017 «Οργανισμός του Υπουργείου Υποδομών και Μεταφορών» (Α΄ 151).
5. Το π.δ. 77/2023 «Σύσταση Υπουργείου και μετονομασία Υπουργείων - Σύσταση, κατάργηση και μετονομα-
σία Γενικών και Ειδικών Γραμματειών - Μεταφορά αρμοδιοτήτων, υπηρεσιακών μονάδων, θέσεων προσωπικού
και εποπτευόμενων φορέων» (Α΄ 130).
6. Τις διατάξεις της παρ. 3 του άρθρου 44 του
ν. 4622/2019 «Επιτελικό Κράτος, λειτουργία και διαφάνεια της Κυβέρνησης, των Κυβερνητικών Οργάνων και
της κεντρικής δημόσιας διοίκησης» (Α΄ 133).
7. Τα άρθρα 13, 14 και 15 του ν. 2690/1999 (Α΄ 45).
8. Τις διατάξεις του ν. 2696/1999 (Α΄ 57).
9. Τις διατάξεις του ν. 3528/2007 (Α΄ 26).
10. Τις διατάξεις του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (Α΄ 87).
11. Τις διατάξεις του ν. 4439/2016 «Ενσωμάτωση στην
ελληνική νομοθεσία της Οδηγίας 2014/94/ΕΕ του Ευρωπαϊκού Κοινοβουλίου και του Συμβουλίου της 22ας
Οκτωβρίου 2014 για την ανάπτυξη υποδομών εναλλακτικών καυσίμων, απλοποίηση διαδικασίας αδειοδότησης
και άλλες διατάξεις πρατηρίων παροχής καυσίμων και
ενέργειας και λοιπές διατάξεις» (Α΄ 222).
12. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α΄ 98), το
οποίο διατηρήθηκε σε ισχύ με την περ. 22 του άρθρου
119 του ν. 4622/2019 (Α΄ 133).
13. Την υπ’ αρ. 5063/184/22.1.2000 απόφαση του
Υπουργού Υποδομών και Μεταφορών «Όροι και προϋΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
28 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1900
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1900/28.03.2024
ποθέσεις για τη χορήγηση αδειών ίδρυσης και λειτουργίας πρατηρίων συμπιεσμένου φυσικού αερίου (CNG)»
(Β΄ 155).
14. Την υπ’ αρ. 68261/16.3.2021 απόφαση του Πρωθυπουργού και του Υπουργού Υποδομών και Μεταφορών
«Διορισμός μετακλητού Γενικού Γραμματέα Μεταφορών,
του Υπουργείου Υποδομών και Μεταφορών» (Υ.Ο.Δ.Δ.
204).
15. Το γεγονός ότι, δεν προκαλείται δαπάνη σε βάρος
του κρατικού προϋπολογισμού, αποφασίζουμε:
Τη σύσταση Ομάδας Εργασίας στο Υπουργείο Υποδομών και Μεταφορών για τη μελέτη θεμάτων χωροθέτη-
σης και οδικών συνδέσεων εγκαταστάσεων Πρατηρίων
Καυσίμων.
Έργο της Ομάδας Εργασίας είναι:
Η διερεύνηση όλων των θεμάτων που αφορούν σε
θέματα χωροθέτησης και οδικής σύνδεσης των εγκαταστάσεων Πρατηρίων Παροχής Καυσίμων και Ενέργειας
(περιοχών εντός και εκτός σχεδίου, υπό ένταξη, όρια οικισμών, κατοικημένες περιοχές, κ.λπ.) που θα εισαχθούν
προς εξέταση από τη Διεύθυνση Τεχνικού Ελέγχου και
Εγκαταστάσεων Εξυπηρέτησης Οχημάτων (Δ35) της
Γενικής Διεύθυνσης Οχημάτων και Εγκαταστάσεων της
Γενικής Γραμματείας Μεταφορών του Υπουργείου Υποδομών και Μεταφορών, ως καθ’ ύλην αρμόδια Υπηρεσία
για τη σύνταξη του νομοθετικού πλαισίου ίδρυσης και
λειτουργίας των Πρατηρίων Καυσίμων και Ενέργειας και
η υποβολή σχετικής εισήγησης στον Υπουργό Υποδομών και Μεταφορών.
Η ανωτέρω Ομάδα θα αποτελείται από:
1. Έναν εκπρόσωπο της Διεύθυνσης Οδικών Υποδομών (Δ13) της Γενικής Διεύθυνσης Συγκοινωνιακών Υπο-
δομών της Γενικής Γραμματείας Υποδομών του Υπουργείου Υποδομών και Μεταφορών ως Συντονιστή, με το
νόμιμο αναπληρωτή του.
2. Έναν εκπρόσωπο της Διεύθυνσης Λειτουργίας,
Συντήρησης και Εκμετάλλευσης Συγκοινωνιακών Υποδομών με Σύμβαση Παραχώρησης (Δ17) της Γενικής
Διεύθυνσης Συγκοινωνιακών Υποδομών ως μέλος, με
το νόμιμο αναπληρωτή του.
3. Έναν εκπρόσωπο της Διεύθυνσης Τεχνικού Ελέγχου
και Εγκαταστάσεων Εξυπηρέτησης Οχημάτων (Δ35), ως
μέλος με το νόμιμο αναπληρωτή του.
4. Έναν εκπρόσωπο της Γενικής Γραμματείας Χωρικού
Σχεδιασμού και Αστικού Περιβάλλοντος του Υπουργείου
Περιβάλλοντος και Ενέργειας ως μέλος, με το νόμιμο
αναπληρωτή του.
5. Έναν εκπρόσωπο του Συλλόγου Ελλήνων Συγκοινωνιολόγων, ως μέλος με το νόμιμο αναπληρωτή του.
6. Έναν εκπρόσωπο του Συλλόγου Μελετητών Ελλάδος, ως μέλος με το νόμιμο αναπληρωτή του.
7. Έναν υπάλληλο του Υπουργείου Υποδομών και Μεταφορών που θα εκτελεί χρέη γραμματέα της Ομάδας.
Η Ομάδα Εργασίας θα συνεδριάζει εντός των ωρών
του κανονικού ωραρίου λειτουργίας των Δημόσιων
Υπηρεσιών, σύμφωνα με τις διατάξεις περί συλλογικών
οργάνων.
Η Ομάδα Εργασίας καλείται να ολοκληρώσει το έργο
της εντός έξι (6) μηνών από τη έκδοση της απόφασης
συγκρότησής της.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 15 Μαρτίου 2024
Ο Γενικός Γραμματέας Μεταφορών
ΙΩΑΝΝΗΣ ΞΙΦΑΡΑΣ
Ι
Αριθμ. 536
(2)
Ορισμός Διατάκτη και μεταβίβαση της άσκησης
αρμοδιοτήτων του διατάκτη δαπανών του Αρχαιολογικού Μουσείου Ηρακλείου μέχρι του ποσού
των 30.000,00 ευρώ χωρίς Φ.Π.Α.
ΤΟ ΔΙΟΙΚΗΤΙΚΟ ΣΥΜΒΟΥΛΙΟ
ΤΟΥ ΑΡΧΑΙΟΛΟΓΙΚΟΥ ΜΟΥΣΕΙΟΥ ΗΡΑΚΛΕΙΟΥ
Έχοντας υπόψη:
1. Τις διατάξεις του Μέρους Α΄ του ν. 5021/2023 «Εκσυγχρονισμός της μουσειακής πολιτικής και ζητημά-
των διαχείρισης της πολιτιστικής κληρονομιάς: ίδρυση
μουσείων Ν.Π.Δ.Δ., κρατική ασφάλιση της κινητικότητας
των πολιτιστικών αγαθών, δράσεις του Ο.Δ.Α.Π. και του
Μουσείου Ακρόπολης, ρυθμίσεις ποινικής προστασίας
της πολιτιστικής κληρονομιάς, Συμβούλια του Υπουργείου Πολιτισμού και Αθλητισμού, Μητρώο Προσωπικού
Αρχαιολογικών Εργασιών, λοιπές διατάξεις σχετικά με το
προσωπικό του Υπουργείου Πολιτισμού και Αθλητισμού
και την αντιμετώπιση των συνεπειών της πανδημίας στον
πολιτισμό και άλλες επείγουσες ρυθμίσεις» (Α΄ 31), όπως
τροποποιήθηκε ως προς το άρθρο 34 με τις διατάξεις του
άρθρου 118 του ν. 5039/2023 (Α΄ 83) και ειδικά την παρ. 2
του άρθρου 13 και την περ. Ιθ της παρ. 1 του άρθρου 17.
2. Την υπό στοιχεία ΥΠΠΟΑ/186760/13.4.2023 απόφαση της Υπουργού Πολιτισμού και Αθλητισμού, με
θέμα «Κάλυψη μεταβατικά της θητείας του Προέδρου
και του Αντιπροέδρου και διορισμός των λοιπών μελών
του Διοικητικού Συμβουλίου του Ν.Π.Δ.Δ. με την επωνυμία “Αρχαιολογικό Μουσείο Ηρακλείου”» (Υ.Ο.Δ.Δ. 347).
3. Την υπό στοιχεία ΥΠΠΟΑ 186796/13.4.2023 απόφαση της Υπουργού Πολιτισμού και Αθλητισμού, με θέμα
"Διορισμός Γενικής Διευθύντριας του Ν.Π.Δ.Δ. με την
επωνυμία “Αρχαιολογικό Μουσείο Ηρακλείου”» (Υ.Ο.Δ.Δ.
348).
4. Τον ν. 496/1974 «Περί Λογιστικού των Νομικών Προσώπων Δημοσίου Δικαίου» (Α΄ 204).
5. Το π.δ. 205/1998 «Περί ορισμού του περιεχομένου
και του χρόνου ενάρξεως της εφαρμογής του κλαδικού
Λογιστικού Σχεδίου των Νομικών Προσώπων Δημοσίου
Δικαίου» (Α΄ 163).
6. Τον ν. 4270/2014 «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/
ΕΕ) - δημόσιο λογιστικό και άλλες διατάξεις», όπως τροποποιήθηκε με τον ν. 4393/2016 (Α΄ 106) και συμπληρώ-
θηκε με τον ν. 4438/2016 (Α΄ 220).
7. Το π.δ. 80/2016 «Ανάληψη υποχρεώσεων από τους
διατάκτες» (Α΄ 145).
8. Τον ν. 4336/2015 (Α΄ 94) και ιδίως την παρ. Δ΄ του
άρθρου 2.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1900/28.03.2024
9. Τις διατάξεις του ν. 4354/2015 Κεφάλαιο Β΄ «Διατάξεις αρμοδιότητας Υπουργείου Οικονομικών» (Α΄ 176).
10. Τον ν. 4412/2016 «Δημόσιες Συμβάσεις Έργων,
Προμηθειών και Υπηρεσιών (προσαρμογή στις Οδηγίες
2014/24/ΕΕ και 2014/25/ΕΕ)» (Α΄ 147) και ειδικότερα τα
άρθρα 118 και 328.
11. Τον ν. 4782/2021 «Εκσυγχρονισμός, απλοποίηση
και αναμόρφωση του ρυθμιστικού πλαισίου των δημόσιων συμβάσεων, ειδικότερες ρυθμίσεις προμηθειών
στους τομείς της άμυνας και ασφάλειας και άλλες διατάξεις για την ανάπτυξη, τις υποδομές και την υγεία»
(Α΄ 36).
12. Τον ν. 4727/2020 «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ)
2016/2102 και τις Οδηγίας (ΕΕ) 2019/1024) - Ηλεκτρονικές Επικοινωνίες (Ενσωμάτωση στο Ελληνικό Δίκαιο της
Οδηγίας (ΕΕ) 2018/1972) και άλλες διατάξεις» (Α΄ 184).
13. Τον ν. 5045/2023 «Ενίσχυση του εισοδήματος των
μισθωτών, των νέων, της οικογένειας και της εργασίας συνταξιοδοτικές ρυθμίσεις και άλλες επείγουσες διατά-
ξεις» (Α΄ 136).
14. Την υπ’ αρ. 97/22.1.2024 απόφαση της Υπουργού
Πολιτισμού «Έγκριση Προϋπολογισμού Οικονομικού
Έτους 2024» του φορέα με την επωνυμία «ΑΡΧΑΙΟΛΟΓΙΚΟ ΜΟΥΣΕΙΟ ΗΡΑΚΛΕΙΟΥ», (ΑΔΑ: ΨΙ5046ΝΚΟΤ-ΜΙΧ).
15. Το υπ’ αρ. 534/8.3.2024 απόσπασμα πρακτικού της
17ης συνεδρίασης του Διοικητικού Συμβουλίου του Αρχαιολογικού Μουσείου Ηρακλείου της 6.3.2024.
16. Το γεγονός ότι από την απόφαση αυτή δεν προκαλείται δαπάνη σε βάρος του προϋπολογισμού του ΑΜΗ,
αποφασίζει:
Τον ορισμό ως Διατάκτη των δαπανών του Αρχαιολογικού Μουσείου Ηρακλείου, μέχρι του ποσού των
30.000,00 ευρώ χωρίς Φ.Π.Α., της Γενικής Διευθύντριας
Στυλιανής Χρυσουλάκη του Δημοσθένους και τη μεταβίβαση της άσκησης αρμοδιοτήτων του Διατάκτη, για
όλες τις δαπάνες του Μουσείου, μέχρι του ποσού των
30.000,00 ευρώ χωρίς Φ.Π.Α. στην Γενική Διευθύντρια,
Στυλιανή Χρυσουλάκη του Δημοσθένους.
Η απόφαση αυτή να δημοσιευθεί στην Εφημερίδα της
Κυβερνήσεως.
Ηράκλειο, 8 Μαρτίου 2024
Ο Πρόεδρος
ΙΩΑΚΕΙΜ ΓΡΥΣΠΟΛΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1900/28.03.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240201900.pdf | Tokens: 12784]